SET เปิดเช้าดิ่งกว่า 18 จุด วิตกสงครามการค้ากดดันเศรษฐกิจโลกชะลอตัว
SET เปิดเช้าดิ่งกว่า 18 จุด วิตกสงครามการค้ากดดันเศรษฐกิจโลกชะลอตัว โดยดัชนีตลาดหุ้นไทย ณ เวลา 10.00 น. อยู่ที่ 1,640.16 จุด ลบ 18.40 จุด หรือ 1.11% สูงสุดที่ 1,642.86 จุด ต่ำสุดที่ 1,638.78 จุด มูลค่าการซื้อขาย 3.27 พันล้านบาท
24 ต.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,640.16 จุด ลบ 18.40 จุด หรือ 1.11% สูงสุดที่ 1,642.86 จุด ต่ำสุดที่ 1,638.78 จุด มูลค่าการซื้อขาย 3.27 พันล้านบาท ส่วนหุ้นที่มีมูลค่าซื้อขายสูงสุด 3 อันดับแรก ดังนี้
โดยตลาดหุ้นไทยเช้านี้อ่อนตัวลง แม้ตลาดเอเชียจะปรับขึ้นเล็กน้อยหลังวานนี้ร่วงแรง โดยวานนี้ Emerging Market ร่วงไปกว่า 2% ขณะที่ตลาดบ้านเราปิดทำการ รับผลจากความกังวลเศรษฐกิจโลกชะลอหลังเผชิญผลกระทบจากสงครามการค้าระหว่างสหรัฐฯ-จีน ส่งผลให้นักลงทุนหนีออกจากสินทรัพย์เสี่ยงหันไปเข้าลงทุนในพันธบัตร, ทองคำ และเงินเยน นอกจากนี้ยังมีแรงกดดันจากแนวโน้มดอกเบี้ย-การที่อียูคว่ำร่างงบประมาณประจำปี 2562 ของอิตาลี-Brexit พร้อมให้กรอบการแกว่งไว้ที่ 1,640-1,666 จุด
ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) กล่าวว่า ตลาดหุ้นไทยเช้านี้อ่อนตัวลง แม้ตลาดหุ้นในภูมิภาคเอเชียเช้านี้ปรับตัวขึ้นกันเล็กน้อยแต่เป็นการขึ้นมาหลังจากที่เมื่อวานนี้ร่วงแรง โดยเมื่อวานนี้ Emerging Market ได้ร่วงไปกว่า 2% ขณะที่ตลาดบ้านเราปิดทำการ ซึ่งรับผลจากความกังวลเศรษฐกิจโลกจะชะลอตัว จากผลกระทบของสงครามการค้าระหว่างสหรัฐฯ และจีน ส่งผลให้นักลงทุนหนีออกจากสินทรัพย์เสี่ยงหันไปเข้าลงทุนในพันธบัตร, ทองคำ และเงินเยน
นอกจากนี้ ตลาดฯยังมีปัจจัยกดดันจากเรื่องแนวโน้มของอัตราดอกเบี้ย, การที่สหภาพยุโรป (EU) ประกาศว่าอิตาลีจะต้องทบทวนข้อเสนอร่างงบประมาณประจำปีหน้า พร้อมได้แสดงความกังวลต่อการขาดดุลงบประมาณของอิตาลี และการถอนตัวของอังกฤษออกจากสหภาพยุโรป (Brexit)
พร้อมให้กรอบการแกว่งไว้ที่ 1,640-1,666 จุด